Festivalnan na Kòrsou

**Festivalnan na Kòrsou** ta eventonan kultural, artístiko i sosial ku ta wòrdu organisá durante henter aña na e isla di Kòrsou. Un festival ta wòrdu definí komo un selebrashon públiko, generalmente periódiko, ku ta enfoká riba un tema spesífiko manera kultura, músika, tradishon, arte, gastronomia òf historia. Festivalnan ta hunga un papel importante den e bida sosial i kultural di Kòrsou i ta reflehá e diversidat di influensianan afrokaribense, latinoamerikano i oropeo di e isla.

## Janüari / Febrüari
**Fuikdag**
Fuikdag ta un festival di músika i rekreashon ku ta tuma lugá den Fuikbaai, na kosta sùitost di Kòrsou. Generalmente e evento ta wordo organisá riba e promé djadumingu di aña. Durante Fuikdag, Fuikbaai ta aksesibel eksklusivamente ku boto. E festival ta atraé miles di bishitante i ta kombiná músika, fiesta i turismo marítimo.

**Karnaval**
Karnaval na Kòrsou ta un di e selebrashonnan kultural mas grandi i popular di e isla i ta dura varios siman. E programa ta inkluí fiesta riba kaya, kompetensia di músika i varios parada grandi. 
E festival musikal importante, unda un hurado ta saka e mihó komposishon musikal bailabel ku lo wòrdu toka kontinuo durante fiesta i paradanan di Karnaval ta:
* Festival di Tumba.

## Aprel
**Curaçao International Film Festival** 
Curaçao International Film Festival (CIFF) ta un festival di sine ku ta presentá produkshonnan lokal i internashonal. E festival ta tuma lugá anualmente na Willemstad i ta enfoká riba sine independiente i produkshonnan karibense.

**Curaçao International BlueSeas Festival**
Curaçao International BlueSeas Festival ta un festival di músika gratis ku ta tuma lugá den e distrito históriko di Pietermaai. Artistanan lokal i internashonal ta presentá blues i otro estilo di músika riba diferente tarima, kreando un ambiente animá ku músika bibu, kuminda i kultura urbano.

**Seú**
Seú ta un festival folklóriko tradishonal na Kòrsou, tambe konosí komo fiesta di kosecha. E festival ta reflehá e tradishonnan agríkola i e herensia afrokaribense di e isla, ku músika, baile i trahenan tradishonal. E paradanan, yamá marchanan di seú, ta tuma lugá prinsipalmente na Willemstad i Bandabou, generalmente rònt di Pasku di Resurekshon.

## Mei
**Soul Beach Music Festival**
Soul Beach Music Festival (SBMF) ta un evento internashonal di músika i entretenimento ku ta tuma lugá riba fin di siman di Memorial Day, ku ta un dia di fiesta merikano. E festival ta inkluí konsierto, fiesta na playa, evento di klup nokturno i programanan di komedia, ku partisipashon di artistanan internashonal i un gran cantidad di bishitantenan for di exterior.

## Yüli
**Festival di Kas di Pal’i Maishi**
Festival di Kas di Pal’i Maishi ta un festival folklóriko ku ta tuma lugá na Bandabou, generalmente riba o rònt di 2 di yüli. E evento ta selebra e herensia agríkola, e historia di e trabou riba plantashon i e tradishonnan rural di Kòrsou, ku músika, baile, teatro i demonstrashonnan artesanal.

## Ougùstùs
**Art Week**

**Curaçao North Sea Jazz Festival**
Curaçao North Sea Jazz Festival (CNSJF) ta un festival musikal di gran eskala ku ta presentá artistanan lokal i internashonal di taya den géneronan manera jazz, soul, funk, pop i R&B. E festival ta tuma lugá anualmente na Willemstad i ta konsiderá un di e eventonan musikal mas importante na Kòrsou.

## Sèptèmber / Òktober
**Curaçao Pride**
Curaçao Pride ta un festival sosial i kultural ku ta promové diversidat, inklushon i derechonan di komunidat LGBTQ+. E evento ta inkluí parada, konsierto, foro edukativo i aktividatnan sosial riba diferente lugá di e isla.

**Kaya Kaya Festival**
Kaya Kaya Festival ta un festival kultural ku ta tuma lugá den e bario históriko di Otrobanda. E evento ta enfoká riba arte urbano, músika, literatura i gastronomia, ku meta pa revitalisá e bario i promové partisipashon komunitario.

## Link eksterno
* 
* Wèpsait ofisial di Soul Beach Music Festival